open-index/open-wikipedia-markdown huggingface dataset:
লাসা তিব্বতি

**লাসা তিব্বতি**  (তিব্বতি : ལྷ་སའི་སྐད་ , ওয়াইলি : *Lha-sa'i skad* , THL : *Lhaséké* , ZYPY : *Las*

বিষয়শ্রেণী:চীনের ভাষা
বিষয়শ্রেণী:কেন্দ্রীয় বোডিশ ভাষা
বিষয়শ্রেণী:তিব্বতের ভাষা
বিষয়শ্রেণী:নেপালের ভাষা
বিষয়শ্রেণী:তিব্বতি লিপিতে লেখা ভাষা
বিষয়শ্রেণী:পবিত্র ভাষা
*ägä* ), বা **সাধারণ তিব্বতি** হল চীনের তিব্বত স্বায়ত্তশাসিত অঞ্চলের রাজধানী লাসার শিক্ষিত মানুষদের দ্বারা কথ্য তিব্বতি উপভাষা। এটি তিব্বত স্বায়ত্তশাসিত অঞ্চলের একটি সরকারী ভাষা। 

তিব্বতি ভাষার ঐতিহ্যগত "তিন-শাখাযুক্ত" শ্রেণিবিভাগে, লাসা উপভাষা কেন্দ্রীয় তিব্বতি শাখার একটি ভাষা (অন্য দুটি হল খামস তিব্বতি এবং আমদো তিব্বতি )।  পারস্পরিক বোধগম্যতার পরিপ্রেক্ষিতে, খামস তিব্বতের ভাষাভাষীরা লাসা তিব্বতের সাথে একটি মৌলিক স্তরে যোগাযোগ করতে সক্ষম, কিন্তু আমদো ভাষাভাষীরা একেবারেই পারে না।  লাসা তিব্বতি এবং খামস তিব্বতি উভয়ই স্বরীয় হয়ে ওঠেছে এবং শব্দ-প্রাথমিক ব্যঞ্জনাত্মক গুচ্ছগুলিকে সংরক্ষণ করে না, যা তাদের ধ্রুপদী তিব্বতী থেকে অনেক দূরে করে তোলে (বিশেষ করে যখন আরও রক্ষণশীল আমদো তিব্বতির তুলনায়)।

## রেজিস্টার
পৃথিবীর বিভিন্ন ভাষার মতই লাসার তিব্বতীয় ভাষায় বহু ধরনের রেজিস্টার পরিলক্ষিত হয়। যথা-
* (ওয়াইলি: *phal skad*, অর্থ:সাধারণ মানুষের ভাষা): লাসার নিকটবর্তী অঞ্চলের অমানক উপভাষা৷
* (ওয়াইলি:  *zhe sa*, অর্থ:পরমাবশ্যতা, সম্মানীয় অথবা শ্লীলতা): লাসার মানক কথ্য ভাষা।
* (ওয়াইলি: *yig skad*, অর্থ:আক্ষরিক ভাষা অথবা সাহিত্যিক ভাষা): লাসার লিখিত ভাষা।
* (ওয়াইলি: *chog skad*, অর্থ: ধার্মিক ভাষা বা মতবাদীয় ভাষা): ধর্মীয় পাঠ্য বা অন্যান্য ধ্রুপদী কাজে ব্যবহৃত লিখিত ভাষা৷

## ব্যাকরণ
## লিখনবিধি
## ভাষাতত্ত্ব
## মৌখিক ব্যবস্থাপণা
## সংখ্যাসমূহ
## স্কলারশিপ
## সমসাময়িক ব্যবহার
## যন্ত্রের অনুবাদকরণ
## টীকা
## তথ্যসূত্র
গোল্ড (চলচ্চিত্র)

***গোল্ড*** ২০২২ সালে মুক্তিপ্রাপ্ত ভারতীয় মালয়ালম ভাষার হাস্যরসাত্মক নাট্য চলচ্চিত্র, যা রচনা, সম্পাদনা এবং পরিচালনা করেছেন আলফোনসে পুথ্রেন। সুপ্রিয়া মেনন এবং লিস্টিন স্টিফেন দ্বারা প্রযোজিত এই চলচ্চিত্রটিতে কেন্দ্রীয় চরিত্রে অভিনয় করেছেন পৃথ্বীরাজ সুকুমারন এবং নয়নতারা। এছাড়াও পার্শ্ব চরিত্রে অভিনয় করেছেন আজমল আমির, শবরীশ বর্মা, কৃষ্ণ শঙ্কর এবং চেম্বান বিনোদ জোস। চলচ্চিত্রটির সঙ্গীত পরিচালনা করেছেন রাজেশ মুরুগেসান এবং চলচ্চিত্রটির চিত্রগ্রহণ পরিচালনা করেছেন আনেন্দ সি. চন্দ্রন ও বিশ্বজিৎ ওদুক্কাথিল।

## অভিনয়ে

* পৃথ্বীরাজ সুকুমারন — জোশী এস.
* নয়নতারা — সুমঙ্গলি উন্নীকৃষ্ণন
* আজমল আমির
* কৃষ্ণ শঙ্কর
* শবরীশ বর্মা
* চেম্বান বিনোদ জোস
* বিনয় ফোর্ট
* রোশন ম্যাথিউ
* মল্লিকা সুকুমারন
* দীপ্তি সতী
* বাবুরাজ — রাকেশ মঞ্জাপ্পরা, সিনিয়র সিপিও, কেরালা পুলিশ
* লালু অ্যালেক্স
* জগদীশ - হেড কনস্টেবল, কেরালা পুলিশ
* সাইজু কুরুপ
* সুরেশ কৃষ্ণ - এস.আই., কেরালা পুলিশ
* শান্তি কৃষ্ণ
* শাম্মী তিলকান
* আবু সালিম
* আলতাফ সেলিম
* প্রেম কুমার
* সুধীশ
* ইদাবেলা বাবু
* শেবিন বেনসন
* জাফর ইদুক্কি
* থেসনি খান
* সুরজ সত্যান
* জাস্টিন জন — জেজে 
* ফয়সাল মুহাম্মদ — ফয়জ 
* জলি মুথেদান
* এম.এ. শিয়াস — বেবি কুঞ্জু
* বিনীথ থাটিল ডেভিড
* সাবুমন
* সিবু থানকাচান
* জিপসন
* সেবি বাস্টিন
* মাজু ম্যাথিউ
* বিজয় সুরেশ
* শঙ্কর দাস


## সঙ্গীত
চলচ্চিত্রটির গানের সুর তৈরি করেছেন সুরকার রাজেশ মুরুগেসান এবং গানের কথা লিখেছেন শবরীশ বর্মা ।

## তথ্যসূত্র

বিষয়শ্রেণী:২০২২-এর চলচ্চিত্র
বিষয়শ্রেণী:মালয়ালম ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০২০-এর দশকের মালয়ালম ভাষার চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
সুনামি (চলচ্চিত্র)

***সুনামি*** হলো ২০২১ সালের একটি ভারতীয় মালয়ালম ভাষার যৌন হাস্যরসাত্মক চলচ্চিত্র, যা পরিচালনা করেছেন লাল ও লাল জুনিয়র এবং রচনা করেছেন লাল। চলচ্চিত্রটিতে অভিনয় করেছেন বালু ভার্গিস, ইনোসেন্ট, মুকেশ, সুরেশ কৃষ্ণ, অজু ভার্গিস এবং আরাধ্যা অ্যান। এটি ২০২১ সালের ১১ মার্চ মুক্তি পায়।

## অভিনয়ে
* বালু ভার্গিস – ববি ফ্রান্সিস
* আরাধ্যা – অ্যানা
* ইপচান হিসেবে ইনোসেন্ট – ইপাচান, অ্যানার বাবা
* মুকেশ – সিলভেস্টার (অচনকোচাপি), ববির চাচা
* সুরেশ কৃষ্ণ – ফ্রান্সিস, ববির বাবা
* অজু ভার্গিস – অ্যান্টনি ওরফে অ্যান্ডি, ববির চাচাতো ভাই
* দেবী অজিত – জলি ফ্রান্সিস, ববির মা
* ভালসালা মেনন – মলি, অ্যান্ডির স্ত্রী
* নিশা জোসেফ – জ্যাসিন্থা ইপেন, অ্যানার মা
* সিনোজ ভার্গিস – বাসু
* অরুণ – সি.আই. বার্নার্ড, অ্যানার চাচা
* স্মিনু সিজো

## অভ্যর্থনা
*[[দ্য টাইমস অব ইন্ডিয়া|টাইমস অফ ইন্ডিয়া]]* চলচ্চিত্রটিকে ৫ তারকার মধ্যে ৩ তারকা রেটিং দিয়েছে। *সামায়াম মালয়ালম* ৫ তারকার মধ্যে ২.৫ তারকা দিয়েছে। ফিল্মিবিট ডট কম এবং ডুল নিউজ চলচ্চিত্রটির পটভূমি এবং প্রাপ্তবয়স্কদের হাস্যরসের জন্য এটিকে নেতিবাচক পর্যালোচনা দিয়েছে।

## তথ্যসূত্র

বিষয়শ্রেণী:২০২১-এর চলচ্চিত্র
বিষয়শ্রেণী:ভারতীয় যৌন হাস্যরসাত্মক চলচ্চিত্র
বিষয়শ্রেণী:২০২০-এর দশকের মালয়ালম ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:মালয়ালম ভাষার চলচ্চিত্র
বিষয়শ্রেণী:গোয়ায় ধারণকৃত চলচ্চিত্র
ইরাট্টু আরায়িল মুরাট্টু কুত্‌তু

***ইরাট্টু আরায়িল মুরাট্টু কুত্‌তু*** হলো ২০১৮ সালের একটি ভারতীয় তামিল ভাষার যৌন–ভৌতিক–হাস্যরসাত্মক চলচ্চিত্র, যা রচনা ও পরিচালনা করেছেন সন্তোষ পি. জয়কুমার এবং প্রযোজনা করেছেন কে. ই. জ্ঞানাভেল রাজা। চলচ্চিত্রটিতে অভিনয় করেছেন গৌতম কার্তিক, ভিজে শা রা, যশিকা আনন্দ, চন্দ্রিকা রবি ও বৈভবী শাণ্ডিল্যা প্রমুখ। চলচ্চিত্রটি ২০১৮ সালের ৪ মে প্রেক্ষাগৃহে মুক্তি পায়।

চলচ্চিত্রটি পরবর্তীতে তেলুগুতে জয়কুমার নিজেই *[[চিকাটি গাদিলো চিতাক্‌কট্টুডু]]* নামে পুনঃনির্মাণ করেছিলেন। ২০২০ সালের নভেম্বরে চলচ্চিত্রটির সিক্যুয়েল *[[ইরেণ্ডাম কুত্‌তু]]* মুক্তি পায়।

## অভিনয়ে
* গৌতম কার্তিক – বীরা
* ভিজে শা রা – বাসু, বীরার বন্ধু এবং বারের মালিক
* যশিকা আনন্দ – কাব্য, বাসুর নতুন বান্ধবী এবং বীরার প্রাক্তন বান্ধবী
* বৈভবী শাণ্ডিল্যা – থেন্ড্রাল, বীরার বান্ধবী এবং পরবর্তীতে স্ত্রী
* চন্দ্রিকা রবি - ভূত
* রাজেন্দ্রন – জ্যাক
* বালা সর্বানন – রোজ
* করুণাকরণ – গিরিশ কল্যাণ
* জাঙ্গিরি মধুমিতা - বেবিশ্রী
* জন বিজয় – স্বামী
* কে. এস. জি. ভেঙ্কটেশ - বীরার বাবা
* ডা. অরুণ চিন্নিয়া - বাড়ির মালিক
* শ্রী লতা – থেন্ড্রালের মা
* শ্রীতু কৃষ্ণণ – বীরার সম্ভাব্য স্ত্রী
* আর্য – বিশেষ উপস্থিতি

## সাউন্ডট্র্যাক

## মুক্তি
ইরাট্টু আরায়িল মুরাট্টু কুত্‌তু সমালোচকদের মিশ্র মন্তব্য পায় এবং বাণিজ্যিকভা সফল হয়। চলচ্চিত্রটির তামিলনাড়ুর প্রেক্ষাগৃহের স্বত্ব বিক্রি হয়েছিল  ৫.২৫ কোটিতে।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:ভারতীয় যৌন হাস্যরসাত্মক চলচ্চিত্র
বিষয়শ্রেণী:চেন্নাইয়ে ধারণকৃত চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র
বৈভবী শাণ্ডিল্য

**বৈভবী শাণ্ডিল্য** হলেন একজন ভারতীয় অভিনেত্রী, যিনি তামিল, কন্নড় এবং মারাঠি ভাষার চলচ্চিত্রে অভিনয় করেন। মারাঠি চলচ্চিত্র *জানিভা* (২০১৫)-তে অভিষেকের পর তিনি *এক আলবেলা* (২০১৫), *সাক্কা পডু পডু রাজা* (২০১৭), *[[ইরাট্টু আরায়িল মুরাট্টু কুত্‌তু]]* (২০১৮) এবং *ক্যাপমারি* (২০১৯) সহ বিভিন্ন চলচ্চিত্রে অভিনয় করেছেন।

## চলচ্চিত্রের তালিকা

## ওয়েব ধারাবাহিক

## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৯৩-এ জন্ম
মহাভারত মার্ডার্স

***মহাভারত মার্ডারস*** একটি বাংলা থ্রিলার ধারাবাহিক, যা ২০২২-এর ১৩ মে থেকে ওটিটি প্ল্যাটফর্ম হইচই-এ সম্প্রচারিত হচ্ছে। এটি জনপ্রিয় লেখক অর্ণব রায়ের *দ্য মহাভারত মার্ডাররস* বইয়ের উপর ভিত্তি করে নির্মিত। ধারাবাহিকটি পরিচালনা করেছেন সৌমিক হালদার এবং এতে অভিনয় করেছেন প্রিয়াঙ্কা সরকার, অর্জুন চক্রবর্তী, শাশ্বত চট্টোপাধ্যায়, কৌশিক সেন, রাজদীপ গুপ্ত প্রমুখর

## পটভূমি
ধারাবাহিকটির কাহিনী কলকাতায় একজন সিরিয়াল কিলারকে নিয়ে, যে নিজেকে আধুনিক দিনের দুর্যোধন বলে মনে করে এবং মহাভারতের আখ্যানের উপর নাটকীয়ভাবে মোড় নেয়।

## অভিনয়ে
* প্রিয়াঙ্কা সরকার — রুকসানা আহমেদ, আইপিএস, লালবাজার গোয়েন্দা বিভাগের একজন তদন্তকারী কর্মকর্তা
* অর্জুন চক্রবর্তী — সিদ্ধান্ত সিংহ, রুকসানার সহকারী
* শাশ্বত চট্টোপাধ্যায় — পবিত্র চ্যাটার্জী, একজন রাজনীতিবিদ
* কৌশিক সেন — আবিরলাল, পবিত্রের উপদেষ্টা
* রাজদীপ গুপ্ত — প্রকাশ শর্মা, ওয়াইকন কনসালটেন্সির সিইও
* ঋষভ বসু — ভিকি প্যাটেল
* অর্ণ মুখোপাধ্যায় — ডা. বিপুল ব্যানার্জী
* দেবাশীস মণ্ডল — জাভেদ, রুকসানার প্রাক্তন সঙ্গী
* সুদীপ মুখোপাধ্যায় — সুরজিৎ মুখার্জী, কলকাতার পুলিশ কমিশনার
* অর্পিতা ঘোষ — দেবিকা লাহিড়ী
* রিয়া গাঙ্গুলী — তানিয়া, দেবিকার ফ্ল্যাটমেট
* অপরাজিতা ঘোষ — কনিকা বসু, ওয়াইকন-এর পরিচালনা পর্ষদ এবং প্রকাশের প্রাক্তন
* জ্যামি ব্যানার্জী — শামসুদ্দিন

## সংক্ষিপ্ত বিবরণ
; মৌসুম ১
অর্ণব রায়ের উপন্যাস 'দ্য মহাভারত মার্ডারস'-এর উপর ভিত্তি করে নির্মিত এই রহস্যময় এবং উত্তেজনাপূর্ণ ধারাবাহিকটি ২০২২-এর ১৩ মে মুক্তি পায়। হইচই ৩ জুন পর্যন্ত প্রতি সপ্তাহে ৩ টি পর্ব করে মোট ১২ টি পর্ব প্রকাশ করে। এই মৌসুমটি পরিচালনা করেছেন সৌমিক হালদার।

## পর্ব

### মৌসুম ১

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার ওয়েব ধারাবাহিক
বিষয়শ্রেণী:২০২২-এ অভিষিক্ত ওয়েব ধারাবাহিক
বিষয়শ্রেণী:ভারতীয় ওয়েব ধারাবাহিক
বিষয়শ্রেণী:থ্রিলার ওয়েব ধারাবাহিক
বিষয়শ্রেণী:হইচই-এর মৌলিক অনুষ্ঠান
ইন্ডিয়ান ইনস্টিটিউট

থাম্ব|300px|ইন্ডিয়ান ইনস্টিটিউট ভবন
**ইন্ডিয়ান ইনস্টিটিউট** (ইংরেজি: Indian Institute) ছিল অক্সফোর্ড বিশ্ববিদ্যালয়ের একটি গবেষণা প্রতিষ্ঠান। ১৮৮৩ সালে স্যার মোনিয়ার মোনিয়ার-উইলিয়ামস ব্রিটিশ ভারতের ইন্ডিয়ান সিভিল সার্ভিস চাকুরিপ্রার্থীদের প্রশিক্ষণের উদ্দেশ্যে এটি চালু করেন। ইনস্টিটিউটের ভবনটি ইংল্যান্ডের মধ্য অক্সফোর্ডে কেট স্ট্রিটের উত্তর সীমায় অবস্থিত ছিল। ১৮৮৬ সালে এখানে ইন্ডিয়ান ইনস্টিটিউট লাইব্রেরি স্থাপিত হয়। ১৯২৭ সালে এটি বিশ্ববিদ্যালয়ের প্রধান গ্রন্থাগার বোডলেয়ান লাইব্রেরির অধীনস্থ একটি গ্রন্থাগারে পরিণত হয়। দক্ষিণ এশিয়ার (বিশেষত হিমালয় ও তিব্বত অঞ্চলের) ইতিহাস ও সংস্কৃতি-সংক্রান্ত গ্রন্থাবলি এই গ্রন্থাগারের বিশেষত্ব।

## তথ্যসূত্র

## বহিঃসংযোগ

* Old Indian Institute, Broad Street, Oxford (including photographs)
* Indian Studies at Oxford from the Oxford Centre for Hindu Studies
* Indian Institute Library now in the Bodleian Library
* The Oxford Centre for Hindu Studies

বিষয়শ্রেণী:অক্সফোর্ড বিশ্ববিদ্যালয়ের বিভাগ
বিষয়শ্রেণী:ভারততত্ত্ব
বিষয়শ্রেণী:১৮৮৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতবিদ্যা
আরোহণ বিষয়ের সূচি

## ব
বল-নাট - বেস ক্যাম্প - ব্যাট হুক - বেলে - বেলে ডিভাইস - বেলে স্লেভ - বেলে স্টেশন - বড় প্রাচীর আরোহণ - বার্ডবিক - বিভাক বা বিভি - কালো বরফ - নীল বরফ - বোরিয়াল - বোল্ডার - বোল্ডারিং - বোলাইন - বাইটের উপর বোলাইন - বোয়াং - বিল্ডারিং - বাটারফ্লাই গিঁট

## আরও দেখুন

* আরোহণ পদের শব্দকোষ&nbsp;– ক্লাইম্বিং জার্গন।
* পর্বতারোহীদের তালিকা&nbsp;- আরোহণের সাথে যুক্ত ব্যক্তিরা।

বিষয়শ্রেণী:পর্বতারোহণ
বিষয়শ্রেণী:আরোহণ
বিষয়শ্রেণী:ক্রীড়া বিষয়ের সূচি
লেফট্যানেন্ট কর্নেল (যুক্তরাজ্য)

**লেফটেন্যান্ট কর্নেল** ব্রিটিশ সেনাবাহিনী এবং রাজকীয় মেরিন কোরের একটি পদ; যা কমনওয়েলথভূক্ত অনেক সদস্যদেশেও ব্যবহৃত হয়। পদটির মর্যাদা মেজর থেকে উচ্চতর এবং কর্নেলের অধীনস্থ। এটি যুক্তরাজ্যের রাজকীয় নৌবাহিনীর কমান্ডার, এবং দেশটির রয়্যাল এয়ার ফোর্স ও অনেক কমনওয়েলথভূক্ত দেশের বিমান বাহিনীর উইং কমান্ডার সমমানের বা সমতূল্য পদ।

আধুনিক ব্রিটিশ সশস্ত্র বাহিনীতে, একটি রেজিমেন্ট বা ব্যাটালিয়নের প্রতিষ্ঠিত কমান্ডার হলেন একজন লেফটেন্যান্ট কর্নেল। একজন লেফটেন্যান্ট কর্নেলের অধীনে ৬৫০ জন্য সৈন্য থাকে। রয়্যাল এয়ার ফোর্সে ১৯১৮ সালের ১ এপ্রিল হতে ১৯১৯ সালের ৩১ জুলাই পর্যন্ত লেফটেন্যান্ট কর্নেল পদ অধিষ্ঠিত ছিল। পরে সেবছর ১ আগস্ট হতে পদটি বাতিল করে উইং কমান্ডারের পদমর্যাদা তৈরী করা হয়েছিল।

## পরিচয়চিহ্ন
ব্রিটিশ সেনাবাহিনী ও রাজকীয় মেরিন কোর, সেইসাথে অনেক কমনওয়েলথ দেশগুলিতে এই পদবীর পরিচয়চিহ্নে চার কর্ণযুক্ত "বাথ" তারকার উপরে একটি মুকুট, আছে। অতীতে যুক্তরাজ্যের বিভিন্ন রাজাদের শাসনামলের সাথে মুকুটের পরিবর্তিত হয়েছে; বর্তমানটি সেন্ট এডওয়ার্ডের মুকুট। বেশিরভাগ কমনওয়েলথভূক্ত দেশ একই চিহ্ন ব্যবহার করে, তবে মুকুটের পরিবর্তে সেদেশের রাষ্ট্রীয় প্রতীক ব্যবহার করে।

## আনুষ্ঠানিক ব্যবহার
ব্রিটিশ সেনাবাহিনীর কিছু রেজিমেন্টে **রেজিমেন্টাল লেফটেন্যান্ট কর্নেল** এবং **ডেপুটি রেজিমেন্টাল লেফটেন্যান্ট কর্নেল** হিসেবে সম্মানসূচক নিয়োগ রয়েছে। পদগুলির প্রকৃতি এইপদের মতই তবে রেজিমেন্টের কর্নেলের চেয়ে কম পদমর্যাদার।

## ঐতিহাসিক পরিচয়চিহ্ন

চিত্র:British-Army-LtCol(1810-1855).svg|১৮১০ থেকে ১৮৫৫ পর্যন্ত লেফটেন্যান্ট কর্নেলের কাঁধে পরিচয়চিহ্ন
চিত্র:British-Army-LtCol(1856-1867)-Collar Insignia.svg|১৮৫৬ থেকে ১৮৬৭ পর্যন্ত লেফটেন্যান্ট কর্নেলের কলারের পরিচয়চিহ্ন 
চিত্র:British-Army-LtCol(1867-1880)-Collar Insignia.svg|১৮৬৭ থেকে ১৮৮০ পর্যন্ত ব্যবহৃত লেফটেন্যান্ট কর্নেলের কলারের পরিচয়চিহ্ন
চিত্র:British&Empire-Army-LtCol(1881-1902).svg|১৮৮১ থেকে ১৯০২ পর্যন্ত ব্যবহৃত লেফটেন্যান্ট কর্নেলের কাঁধের পরিচয়চিহ্ন
চিত্র:British&Empire-Army-LtCol(1902-1920).png|১৯০২ থেকে ১৯২০ পর্যন্ত লেফটেন্যান্ট কর্নেলের হাতা কাফলিং-এর পরিচয়চিহ্ন


## তথ্যসূত্র

বিষয়শ্রেণী:ব্রিটিশ সেনাবাহিনীর পদমর্যাদা
বিষয়শ্রেণী:রাজকীয় মেরিন কোরের পদমর্যাদা
বিষয়শ্রেণী:রয়্যাল এয়ার ফোর্সের প্রাক্তন পদ
মায়ারা ফ্লোরেস

**মায়ারা নোহেমি ফ্লোরেস** (জন্ম জানুয়ারি ১, ১৯৮৬) একজন আমেরিকান রাজনীতিবিদ এবং স্বাস্থ্য অনুশীলনকারী যিনি টেক্সাসের ৩৪ তম কংগ্রেশনাল জেলার মার্কিন প্রতিনিধি। রিপাবলিকান পার্টির একজন সদস্য, ফ্লোরেস ২০২২ সালের জুনে মার্কিন যুক্তরাষ্ট্র প্রতিনিধি সভায় নির্বাচিত হওয়ার আগে হিডালগো কাউন্টি রাজনীতিতে সক্রিয় ছিলেন।

প্রতিনিধি ফাইলমন ভেলা জুনিয়র পদত্যাগ করার পর, ফ্লোরেস তার স্থলাভিষিক্ত হওয়ার জন্য একটি বিশেষ নির্বাচনে জয়লাভ করেন। তিনিই প্রথম মেক্সিকান বংশোদ্ভূত নারী যিনি মার্কিন কংগ্রেসে দায়িত্ব পালন করছেন।

## প্রাথমিক জীবন এবং শিক্ষা
মায়রা নোহেমি ফ্লোরেস তামৌলিপাসের বুর্গোসে অভিবাসী কৃষক শ্রমিকদের কাছে জন্মগ্রহণ করেছিলেন। ছয় বছর বয়সে তার পরিবার যুক্তরাষ্ট্রে চলে যায় এবং ১৪ বছর বয়সে নাগরিকত্ব লাভ করে। তার পরিবার প্রায়ই শৈশবকালে টেক্সাসে চলে জেতেন কারণ তার এবং তার বাবা-মায়ের তুলো বাছাইয়ের কাজ ছিল, যা ১৩ বছর বয়সে টেক্সাসের মেমফিসে শুরু হয়েছিল।। তিনি ২০১৯ সালে সাউথ টেক্সাস কলেজ থেকে স্নাতক হন।

## রাজনৈতিক পেশা

### প্রারম্ভিক রাজনীতি
তার কংগ্রেসের প্রচারণার আগে এবং কলেজ থেকে স্নাতক হওয়ার পরে, ফ্লোরেস হিডালগো কাউন্টি রিপাবলিকান পার্টিতে হিস্পানিক আউটরিচের চেয়ার হিসাবে কাজ করেছিলেন। তিনি রক্ষণশীল মূল্যবোধের সাথে বেড়ে উঠেছিলেন এবং যদিও তার বাবা-মা ডেমোক্রেটিক পার্টিকে সমর্থন করেছিলেন, তবে তার গর্ভপাত বিরোধী মতামতের কারণে তিনি রিপাবলিকানদের প্রতি আকৃষ্ট হয়েছিলেন।

কংগ্রেসে নির্বাচিত হওয়ার আগে, ফ্লোরেস একটি ইনস্টাগ্রাম পোস্টে কিউঅ্যানন ষড়যন্ত্র তত্ত্বের সাথে সম্পর্কিত হ্যাশট্যাগগুলি ব্যবহার করেছিলেন, যদিও তিনি কখনও কিউঅ্যানন এর সমর্থক হওয়ার কথা অস্বীকার করেছেন। পরে তিনি যে টুইটগুলি মুছে ফেলেন, ফ্লোরেস ২০২১ সালে মার্কিন যুক্তরাষ্ট্রের ক্যাপিটলে হামলার পিছনে অ্যান্টিফার হাত রয়েছে এমন ষড়যন্ত্র তত্ত্বটিও প্রচার করেছিলেন।

## ব্যক্তিগত জীবন
ফ্লোরেস শ্বাসযন্ত্রের থেরাপিস্ট হিসাবে কাজ করেছেন। তিনি মার্কিন বর্ডার পেট্রোল এজেন্টকে বিয়ে করেছেন, যার সাথে তার চারটি সন্তান রয়েছে।

## তথ্যসূত্র

বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:১৯৮৬-এ জন্ম
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:২১শ শতাব্দীর মার্কিন নারী রাজনীতিবিদ
বিষয়শ্রেণী:মার্কিন যুক্তরাষ্ট্রে মেক্সিকান অভিবাসী
বিষয়শ্রেণী:মেক্সিকান বংশোদ্ভূত মার্কিন রাজনীতিবিদ
বিষয়শ্রেণী:২১শ_শতাব্দীর_মার্কিন_যুক্তরাষ্ট্রের_প্রতিনিধি_সভার_সদস্য
ত্রিপুরা বিধানসভা নির্বাচন, ২০০৮

**২০০৮ সালের ত্রিপুরা বিধানসভা নির্বাচনটি** ভারতের ত্রিপুরার ৬০ টি বিধানসভা কেন্দ্রের (ACs) প্রতিটি থেকে বিধানসভার সদস্যদের (এমএলএ) নির্বাচন করার জন্য ২৩ ফেব্রুয়ারিতে একক পর্বে অনুষ্ঠিত হয়েছিল। ৭ মার্চ ২০০৮ তারিখে ভোট গণনা হয়েছিল; এই নির্বাচনে ইলেকট্রনিক ভোটিং মেশিন (ইভিএম) ব্যবহারের ফলে দিনের মধ্যেই ফলাফল প্রস্তুত হয়ে যায়।

ভারতের কমিউনিস্ট পার্টি (মার্কসবাদী) (সিপিআই(এম)) -এর নেতৃত্বাধীন বামফ্রন্ট জোট ৪৯টি আসন জিতে এবং দুই-তৃতীয়াংশের বেশি সংখ্যাগরিষ্ঠতা অর্জন করে বিধানসভার নিয়ন্ত্রণ ধরে রেখেছে। এটি সিপিআই(এম)কে টানা চতুর্থ শাসনামল প্রদান করে।

সিপিআই(এম) নেতা মানিক সরকার ১০ মার্চ ২০০৮-এ ১১ জন অন্যান্য ক্যাবিনেট মন্ত্রীদের সাথে চতুর্থবারের মতো ত্রিপুরার মুখ্যমন্ত্রী হিসাবে শপথ নেন।

## হাইলাইট

ত্রিপুরা বিধানসভার নির্বাচন ২৩ ফেব্রুয়ারি, ২০০৮-এ অনুষ্ঠিত হয়েছিল। সমস্ত ৬০ টি বিধানসভা কেন্দ্রের জন্য একক পর্বে নির্বাচন অনুষ্ঠিত হয়েছিল।

### অংশগ্রহণকারী রাজনৈতিক দল




### নির্বাচনী এলাকার সংখ্যা

### ভোটার

### নারী প্রার্থীদের পারফরম্যান্স

## পটভূমি

১৯৮৮ থেকে ১৯৯৩ সালের মধ্যে কংগ্রেস সরকারের এক মেয়াদের সময় বাদে, সিপিআইএম ১৯৭৮ সাল থেকে রাজ্যে প্রভাবশালী শাসক দল ছিল।

পূর্ববর্তী নবম ত্রিপুরা বিধানসভার নির্বাচন ২০০৩ সালে অনুষ্ঠিত হয়েছিল এবং এই বিধানসভার মেয়াদ ১৯ মার্চ ২০০৮-এ শেষ হওয়ার কথা ছিল। ভারতের নির্বাচন কমিশন (ইসিআই) ১৪ জানুয়ারী ২০০৮-এ দশম ত্রিপুরা বিধানসভার জন্য নতুন নির্বাচন ঘোষণা করেছে। ২০০৮ সালের নির্বাচনের জন্য ৬০টি নির্বাচনী এলাকার মধ্যে ২০টি তফসিলি উপজাতিদের জন্য এবং সাতটি তফশিলি জাতির জন্য সংরক্ষিত ছিল। সব ভোটকেন্দ্রে ইলেকট্রনিক ভোটিং মেশিন ব্যবহার করে নির্বাচন অনুষ্ঠিত হয়।

মানিক সরকারের নেতৃত্বে সিপিআই(এম), ২০০৩ সালে পুনঃনির্বাচিত হওয়ার পর নবম ত্রিপুরা বিধানসভায় সরকার গঠন করেছিল। বামফ্রন্ট ৬০টি আসনের মধ্যে ৪১টি আসনে জিতেছে।

## প্রচারণা

এই নির্বাচনে মোট ৩১৩ জন প্রার্থী প্রতিদ্বন্দ্বিতা করেন।

## নির্বাচনের দিন

নির্বাচনের দিন (২৩ ফেব্রুয়ারী ২০০৮) শান্তিপূর্ণ ছিল এবং এই রাজ্যে কোন সহিংসতার ঘটনা ছাড়াই অতিবাহিত হয়েছিল যা ঐতিহ্যগতভাবে জঙ্গি সংগঠনের বিদ্রোহের সম্মুখীন হয়েছে। এই নির্বাচনের জন্য অভূতপূর্ব নিরাপত্তা ব্যবস্থা করা হয়েছিল - বর্ডার সিকিউরিটি ফোর্স, ইন্দো-তিব্বত বর্ডার পুলিশ এবং সেন্ট্রাল রিজার্ভ পুলিশ ফোর্সের ২০,০০০ আধাসামরিক কর্মী বিমান নজরদারি দ্বারা সমর্থিত।

রাজ্য জুড়ে ভোটারের উপস্থিতি ছিল ৯০% এর বেশি, যা ভারতের যেকোনো রাজ্যের জন্য রেকর্ড উচ্চ। এটি এর আগের রেকর্ড ২০০২ সালের সিকিম বিধানসভা নির্বাচনের সময় ৮৬% কে হারিয়ে দেয়।

## ফলাফল

## তথ্যসূত্র

বিষয়শ্রেণী:ত্রিপুরা বিধানসভা নির্বাচন
বিষয়শ্রেণী:২০০৮-এ ভারতে রাজ্য বিধানসভা নির্বাচন
ত্রিপুরা বিধানসভা নির্বাচন, ২০০৩

**২০০৩ সালের [[ত্রিপুরা বিধানসভা]] নির্বাচন** একটি একক পর্বে ২৬ ফেব্রুয়ারি ভারতের ত্রিপুরার ৬০টি বিধানসভা কেন্দ্রের (ACs) প্রতিটি থেকে আইনসভার সদস্যদের (এমএলএ) নির্বাচন করার জন্য অনুষ্ঠিত হয়েছিল। ভোট গণনা ১ মার্চ ২০০৩ এ হয়েছিল। ফলাফল দিনের মধ্যে প্রস্তুত হয়েছিল।

মানিক সরকারের নেতৃত্বে ভারতের কমিউনিস্ট পার্টি (মার্কসবাদী) (সিপিআই(এম)), ৩৮টি আসনে জয়লাভ করে এবং ত্রিপুরায় সরকার গঠন করে।

## হাইলাইট

ত্রিপুরা বিধানসভার নির্বাচন ২৬ ফেব্রুয়ারি, ২০০৩-এ অনুষ্ঠিত হয়েছিল। সমস্ত ৬০ টি বিধানসভা কেন্দ্রের জন্য একক পর্বে নির্বাচন অনুষ্ঠিত হয়েছিল।

### অংশগ্রহণকারী রাজনৈতিক দল
		    
 



### নির্বাচনী এলাকার সংখ্যা

### ভোটার

### নারী প্রার্থীদের পারফরম্যান্স

## ফলাফল

## সরকার গঠন

মুখ্যমন্ত্রী মানিক সরকারের নেতৃত্বে ১৮ সদস্যের বামফ্রন্ট মন্ত্রিসভা, ৭ মার্চ ২০০৩ তারিখে শপথ গ্রহণ করে।

## তথ্যসূত্র

বিষয়শ্রেণী:ত্রিপুরা বিধানসভা নির্বাচন
বিষয়শ্রেণী:২০০৩-এ ভারতে রাজ্য বিধানসভা নির্বাচন
ড. হোমি ভাভা রাষ্ট্রীয় বিশ্ববিদ্যালয়

**ড. হোমি ভাভা রাষ্ট্রীয় বিশ্ববিদ্যালয়** হলো মুম্বাই, মহারাষ্ট্র, ভারতে অবস্থিত একটি সরকারি বিশ্ববিদ্যালয়।  এটি ২০১৯ সালে একটি ক্লাস্টার বিশ্ববিদ্যালয় হিসাবে প্রতিষ্ঠিত হয়েছিল, যা পূর্বে মুম্বাই বিশ্ববিদ্যালয়ের অধীনে চারটি কলেজকে একত্রিত করে — এলফিনস্টোন কলেজ, সিডেনহাম কলেজ, সেকেন্ডারি ট্রেনিং কলেজ এবং দ্য ইনস্টিটিউট অফ সায়েন্স, পরবর্তীটি প্রধান কলেজ।

## তথ্যসূত্র

বিষয়শ্রেণী:২০১৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:মুম্বই
কান্তগীতি

**কান্তগীতি** হল কবি ও সঙ্গীত রচয়িতা রজনীকান্ত সেন কর্তৃক বাংলা ভাষায় রচিত ও সুরারোপিত গান। তাঁর রচিত গানগুলোকে (প্রায় ২৯০টি, তবে প্রকৃত সংখ্যা অজানা) বিষয়বস্তু অনুযায়ী চারটি ভাগে বিভাজিত করা হয়েছে – দেশাত্মবোধক গান, ভক্তিমূলক গান, প্রীতিমূলক গান ও
হাস্যরসের গান। তবে রজনীকান্তের দেশাত্মবোধক গানের আবেদনই বিশাল ও ব্যাপক। স্বদেশী আন্দোলন (১৯০৫-১৯১১) চলাকালে 'মায়ের দেওয়া মোটা কাপড় মাথায় তুলে নেরে ভাই' গানটি রচনা করে অভূতপূর্ব গণআলোড়নের পরিবেশ সৃষ্টি করেছিলেন।

রজনীকান্ত শৈশবকাল থেকে সঙ্গীতপ্রিয় হয়ে উঠেছিলেন। কোথাও কোন সুমধুর সঙ্গী শুনলেই তিনি সুর, তাল-সহ তৎক্ষণাৎ তা কণ্ঠস্থ করতে পারতেন। তার পিতা গুরুপ্রসাদ সেন একজন দক্ষ সঙ্গীতজ্ঞ হিসেবেও পরিচিত ছিলেন। ফলে পিতার সাহচর্য্যেই শৈশবে সঙ্গীত অনুশীলন করার সুযোগ ঘটে তার। বস্তুতঃ কাব্যের চেয়ে গানের ক্ষেত্রে তার কৃতিত্ব অধিক। যৌবনে সঙ্গীত রচনায় বিশেষ পারদর্শীতার পরিচয় প্রদান করেন রজনীকান্ত।

অক্ষয়কুমারের বাসভবনে আয়োজিত গানের আসরে তিনি স্বরচিত গানের সুকণ্ঠ গায়ক হিসেবে আবির্ভূত হন । রাজশাহীতে অবস্থানকালে রজনীকান্ত সেন তৎকালীন সময়ের অত্যন্ত জনপ্রিয় কবি দ্বিজেন্দ্রলালের কণ্ঠে হাসির গান শুনে হাসির গান রচনা শুরু করেন। অত্যন্ত ক্ষিপ্রতার সঙ্গে গান রচনায় তার জুড়ি মেলা ভার ছিল। তিনি কবি দ্বিজেন্দ্রলাল রায়ের লেখনীর দ্বারা ভীষণভাবে প্রভাবান্বিত হয়েছিলেন। ফলে তিনিও তার মতো করে সমগোত্রীয় লেখা লিখতে শুরু করেন।

কয়েকটি উল্লেখযোগ্য কান্তগীতি: 'মায়ের দেওয়া মোটা কাপড় মাথায় তুলে নে রে ভাই', ‘তুমি নির্মল কর মঙ্গল করে মলিন মর্ম মুছায়ে', ‘আমিতো তোমারে চাহিনি জীবনে’, ‘কেন বঞ্চিত হব চরণে’, 'দেখ দেখি মন নয়ন মুদে ভালো করে', ‘আমায় সকল রকমে কাঙাল করেছে’, ‘কবে তৃষিত এ মরু ছাড়িয়া যাইব’, 'শুনাও তোমার অমৃত বাণী', 'কেউ নয়ন মুদে দেখে আলো, কেউ দেখে আঁধার', 'ওরা চাহিতে জানে না', 'তোমারি দেওয়া প্রাণে তোমারি দেওয়া দুখ', ‘প্রেমে জল হয়ে যাও গলে', ‘স্বপনে তাহারে কুড়ায়ে পেয়েছি', 'পাপ রসনারে হরি বল’
প্রভৃতি।

বাংলাদেশ এবং ভারতের অনেক সঙ্গীত শিল্পী কান্তগীতি গানগুলো গেয়েছেন। তন্মধ্যে - কৃষ্ণা চট্টোপাধ্যায়, নীলা মজুমদার, পান্নালাল ভট্টাচার্য, অনুপ ঘোষাল, নিশীথ সাধু, হেমন্ত কুমার মুখোপাধ্যায়, শ্রীকান্ত আচার্য্য, অর্ঘ্য সেন, যূথিকা রায়, সন্ধ্যা মুখোপাধ্যায়, আরতি মুখোপাধ্যায়, মান্না দে, মানবেন্দ্র মুখোপাধ্যায়, ছবি বন্দ্যোপাধ্যায়, ইফফাত আরা দেওয়ান, উৎপলা সেন প্রমুখ অন্যতম।

## তথ্যসূত্র

বিষয়শ্রেণী:রজনীকান্ত সেন
বিষয়শ্রেণী:বাংলা সঙ্গীত
বিষয়শ্রেণী:পশ্চিমবঙ্গের সঙ্গীত
বিষয়শ্রেণী:ভারতীয় সঙ্গীত
বিষয়শ্রেণী:ভারতীয় সাহিত্য
বিষয়শ্রেণী:বাংলা সাহিত্য
বিষয়শ্রেণী:কলকাতার সংস্কৃতি
বিষয়শ্রেণী:বাংলাদেশের সংস্কৃতি
পঞ্চকবি

**পঞ্চকবি** হলেন বাংলা সাহিত্যের পাঁচজন কবি যাঁরা কবিতা লেখার পাশাপাশি একই সাথে গীতিকার, সুরকার এবং গায়ক। তাঁরা হলেন: রবীন্দ্রনাথ ঠাকুর, কাজী নজরুল ইসলাম, দ্বিজেন্দ্রলাল রায়, রজনীকান্ত সেন ও  অতুলপ্রসাদ সেন।

গানের সংখ্যার দিক থেকে কাজী নজরুল ইসলাম হলেন প্রথম(৩০০০-এর বেশি গান তিনি রচনা করেছেন), রবীন্দ্রনাথ ঠাকুর হলেন দ্বিতীয়(২২৩২), দ্বিজেন্দ্রলাল রায় হলেন তৃৃৃতীয়(৫০০), রজনীকান্ত সেন হলেন চতুর্থ(২৯০, তবে প্রকৃত সংখ্যা অজানা) ও অতুলপ্রসাদ সেন হলেন পঞ্চম(২০৮)।

## আরও দেখুন
* রবীন্দ্রসঙ্গীত
* নজরুলগীতি
* দ্বিজেন্দ্রগীতি
* কান্তগীতি
* অতুলপ্রসাদী

## তথ্যসূত্র

বিষয়শ্রেণী:বাংলা সঙ্গীত
বিষয়শ্রেণী:পশ্চিমবঙ্গের সঙ্গীত
বিষয়শ্রেণী:ভারতীয় সঙ্গীত
বিষয়শ্রেণী:ভারতীয় সাহিত্য
বিষয়শ্রেণী:বাংলা সাহিত্য
বিষয়শ্রেণী:কলকাতার সংস্কৃতি
বিষয়শ্রেণী:বাংলাদেশের সংস্কৃতি
বিষয়শ্রেণী:রবীন্দ্রনাথ ঠাকুর
বিষয়শ্রেণী:কাজী নজরুল ইসলাম
২০২২ নিউজিল্যান্ড ত্রিদেশীয় সিরিজ

**২০২২ নিউজিল্যান্ড ত্রিদেশীয় সিরিজ** ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের অক্টোবর মাসে নিউজিল্যান্ডে অনুষ্ঠিত হয়। টুর্নামেন্টে স্বাগতিক নিউজিল্যান্ডের সাথে অংশগ্রহণ করে পাকিস্তান ও বাংলাদেশ। অংশগ্রহণকারী দলসমূহের জন্য টুর্নামেন্টটি ২০২২ আইসিসি পুরুষ টি২০ বিশ্বকাপের প্রস্তুতি হিসেবে গণ্য হয়। ২০২২ সালের জুন মাসে টুর্নামেন্টের সূচি নিশ্চিত করা হয়।

টুর্নামেন্টের ফাইনালে নিউজিল্যান্ডকে হারিয়ে বিজয়ী হয় পাকিস্তান।

## দলীয় সদস্য

বাংলাদেশ দলে মাহেদী হাসান ও রিশাদ হোসেনকে স্ট্যান্ডবাই খেলোয়াড় হিসেবে রাখা হয়। পাকিস্তান দলে ফখর জামান ও মোহাম্মদ হারিসকে রিজার্ভ খেলোয়াড় হিসেবে রাখা হয়। টুর্নামেন্ট শুরুর আগে নিউজিল্যান্ড দলে ব্লেয়ার টিকনারকে যোগ করা হয়। ২০২২ সালের ৭ অক্টোবর ড্যারিল মিচেল চোটের কারণে নিউজিল্যান্ড দল থেকে ছিটকে যান। তাঁর বদলি হিসেবে ডেন ক্লিভারকে নিউজিল্যান্ড দলে যোগ করা হয়; একই সাথে লকি ফার্গুসনও নিউজিল্যান্ড দল থেকে ছিটকে যান।

## রাউন্ড-রবিন
### পয়েন্ট তালিকা

 ফাইনালে উত্তীর্ণ

### সূচি

----

----

----

----

----

## ফাইনাল

## তথ্যসূত্র

## বহিঃসংযোগ
* ইএসপিএনক্রিকইনফোতে টুর্নামেন্টের প্রধান পাতা 

বিষয়শ্রেণী:২০২২-এ নিউজিল্যান্ডীয় ক্রিকেট
বিষয়শ্রেণী:২০২২-এ বাংলাদেশী ক্রিকেট
বিষয়শ্রেণী:২০২২-এ পাকিস্তানি ক্রিকেট
বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
প্রধান (হিন্দু দর্শন)

**প্রধান** (সংস্কৃত: प्रधान) একটি বিশেষণ যার অর্থ "সবচেয়ে গুরুত্বপূর্ণ বা প্রধান"। শতপথ ব্রাহ্মণ এর অর্থ "বস্তুগত প্রকৃতির প্রধান কারণ" (শ.ব্রা.৭.১৫.২৭) বা "প্রকৃতির সৃজনশীল নীতি" (শ.ব্রা.১০.৮৫.৩) হিসাবে দেয়। ভারতীয় দর্শনের সাংখ্য দর্শন প্রকৃতির সৃজনশীল নীতিকে বোঝাতে শব্দটি ব্যবহার করে, পদার্থের মূল মূল হিসাবে, প্রধান পদার্থ কিন্তু যা বাদরায়ণের যুক্তি অনুসারে বুদ্ধিহীন নীতি যা আনন্দের সমন্বয়ে গঠিত হতে পারে না।

## তথ্যসূত্র

বিষয়শ্রেণী:ঋগ্বেদ
বিষয়শ্রেণী:হিন্দু দার্শনিক ধারণা
বিষয়শ্রেণী:বেদান্ত
বিষয়শ্রেণী:সংস্কৃত শব্দ ও বাক্যাংশ
ডাইমিথাইলমারকারি

**ডাইমিথাইলমারকারি** ((CH3)2Hg) অত্যন্ত বিষাক্ত জৈবমারকারি যৌগ। একটি অত্যন্ত উদ্বায়ী, প্রতিক্রিয়াশীল, দাহ্য এবং বর্ণহীন তরল, ডাইমিথাইলমারকিউরি সবচেয়ে শক্তিশালী পরিচিত স্নায়ুবিষগুলোর মধ্যে একটি। এর পরিমাণ ০.১মিলি এর কম হলেও মারাত্মক পারদ বিষক্রিয়া সৃষ্টি করে, ফলে মৃত্যু হয়। এটি সহজেই ত্বকের মাধ্যমে শোষিত হয়। ডাইমিথাইলমারকারি প্লাস্টিক এবং রাবার যৌগসহ অনেক পদার্থে প্রবেশ করতে সক্ষম। এটি একটি সামান্য মিষ্টি গন্ধ আছে।

## সূত্র তালিকা

বিষয়শ্রেণী:জটিল মিথাইল-সমবায়
বিষয়শ্রেণী:স্নায়ুপ্রতিবিষ
বুলাওয়েও অ্যাথলেটিক ক্লাব

**বুলাওয়েও অ্যাথলেটিক ক্লাব** হল জিম্বাবুয়ের বুলাওয়েও শহরের একটি ক্রীড়া সংগঠন। এই সংগঠন একই নামে এই ক্রিকেট স্টেডিয়ামটি পরিচালনা করে। ১৯৮৪ সালে নির্মিত এই মাঠে মূলত ক্রিকেট খেলা হয়। পাশাপাশি টেনিস, স্কোয়াশ, বিলিয়ার্ডস প্রভৃতিও অনুষ্ঠিত হয়। বহু আন্তর্জাতিক ক্রীড়া আয়োজনে বিখ্যাত এই মাঠটি।

## আন্তর্জাতিক ক্রিকেট শতরান
### টেস্ট ক্রিকেট
এখনও পর্যন্ত ২টি টেস্ট শতক এই মাঠে হয়েছে। 

### একদিনের আন্তর্জাতিক
এখনও পর্যন্ত ১টি ওডিআই শতক হয়েছে।

## এক ইনিংসে পাঁচ উইকেট লাভ
একবারই মাত্র এটি সংঘটিত হয়েছে।

## তথ্যসূত্র

## বহিঃসংযোগ
* brmtaylor.com Club Players
* ESPNcricinfo page on Bulawayo Athletic Club
* CricketArchive page on Bulawayo Athletic Club
* Zimbabwe Cricket

বিষয়শ্রেণী:জিম্বাবুয়ের ক্রিকেট মাঠ
বিষয়শ্রেণী:বুলাওয়েওয় ক্রীড়া
বিষয়শ্রেণী:জিম্বাবুয়ের টেস্ট ক্রিকেট মাঠ
২০২২ নামিবিয়া ২০-ওভার ত্রিদেশীয় সিরিজ

**২০২২ নামিবিয়া ২০-ওভার ত্রিদেশীয় সিরিজ** ছিল একটি ক্রিকেট সিরিজ যেটি ২০২২ সালের জুন ও জুলাই মাসে নামিবিয়ায় অনুষ্ঠিত হয়। সিরিজের ম্যাচগুলো অনানুষ্ঠানিক ২০ ওভারের ম্যাচ হিসেবে খেলা হয়। টুর্নামেন্টে স্বাগতিক নামিবিয়ার সঙ্গে অংশগ্রহণ করে জার্সি ও মার্কিন যুক্তরাষ্ট্র। সফরকারী দলগুলোর জন্য টুর্নামেন্টটি ২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব বি টুর্নামেন্টের প্রস্তুতি হিসেবে গণ্য হয়। সিরিজে অপরাজিত চ্যাম্পিয়ন হয় নামিবিয়া।

## দলীয় সদস্য

## পয়েন্ট তালিকা

 চ্যাম্পিয়ন

## সূচি

----

----

----

----

----

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২২-এ নামিবীয় ক্রিকেট
গোর্খাল্যান্ড আঞ্চলিক প্রশাসন নির্বাচন,‌ ২০২২

**গোর্খাল্যান্ড টেরিটোরিয়াল অ্যাডমিনিস্ট্রেশন নির্বাচন** ২৬ জুন ২০২২ তারিখে ভারতের পশ্চিমবঙ্গ রাজ্যে গোর্খাল্যান্ড টেরিটোরিয়াল অ্যাডমিনিস্ট্রেশনের ৪৫ জন সদস্যকে নির্বাচন করার জন্য অনুষ্ঠিত হয়।

## প্রেক্ষাপট

আগের নির্বাচনটি ২০১২ সালে হয়েছিল যেটি গোর্খা জনমুক্তি মোর্চা জিতেছিল। ২০১৭ সালে মোর্চার সমস্ত কাউন্সিলর তাদের পদ থেকে ইস্তফা দিয়েছিলেন এই বলে যে জিটিএ তাদের প্রত্যাশা এবং জনগণের আকাঙ্ক্ষা পূরণ করতে ব্যর্থ হয়েছে। শীঘ্রই বিনয় তামাংকে পশ্চিমবঙ্গ সরকার সংস্থাটির ভারপ্রাপ্ত চেয়ারম্যান হিসাবে নিযুক্ত করেছিল। পরে এর ভারপ্রাপ্ত চেয়ারম্যান নিযুক্ত হন অনিত থাপা।

রাজ্য জুড়ে পৌর নির্বাচনের পরে, পশ্চিমবঙ্গ রাজ্য নির্বাচন কমিশন ২৭ মে ২০২২ তারিখে ভোটের তারিখ ঘোষণা করেছে। গোর্খা জনমুক্তি মোর্চার নেতা এবং জিটিএ-এর পূর্ববর্তী চেয়ারম্যান বিমল গুরুং ভোটের তারিখ ঘোষণার পরই নির্বাচন স্থগিত করার দাবিতে অনশন শুরু করেছিলেন।  বিজেপিও গুরুংকে সমর্থন করেছিল এবং বলেছিল যে জিটিএ গোর্খা সমস্যার স্থায়ী সমাধান নয়।

## সময়সূচী

পশ্চিমবঙ্গ রাজ্য নির্বাচন কমিশন  ২৭ মে ২০২২ তারিখে নির্বাচনের তফসিল ঘোষণা করেছিল।

## দল ও জোট

যে দলটি গত নির্বাচনে জিতেছিল, গোর্খা জনমুক্তি মোর্চা আনুষ্ঠানিকভাবে কোনও প্রার্থী দেয়নি, তবে এর সদস্যরা স্বতন্ত্র প্রার্থী হিসাবে ৪৫টি আসন থেকে প্রতিদ্বন্দ্বিতা করেছিল। অন্যদিকে, রাজ্যের ক্ষমতাসীন দল তৃণমূল কংগ্রেস নিশ্চিত করেছে যে তারা মাত্র ১০টি আসন থেকে প্রতিদ্বন্দ্বিতা করবে। বিজিপিএম তৃণমূলের সাথে তার জোট ভেঙেছে এবং ৩৬টি আসন থেকে তাদের নিজস্ব প্রতিদ্বন্দ্বিতা করার সিদ্ধান্ত নিয়েছে। নবগঠিত হামরো পার্টিও সব আসনে প্রার্থী দিয়েছে।

সিপিআই(এম) ১২ জন প্রার্থী এবং কংগ্রেস ৫ জন প্রার্থীকে নির্বাচনে প্রার্থী করেছিল। জিটিএ নির্বাচনে ১৬৯ জন স্বতন্ত্র সহ মোট ২৭৭ জন প্রার্থী প্রতিদ্বন্দ্বিতা করছেন। বিজেপি এবং তার সহযোগীরা - গোর্খা ন্যাশনাল লিবারেশন ফ্রন্ট, কমিউনিস্ট পার্টি অফ রেভলিউশনারি মার্ক্সবাদী এবং অল ইন্ডিয়া গোর্খা লীগ জিটিএ নির্বাচনে প্রতিদ্বন্দ্বিতা না করার সিদ্ধান্ত নিয়েছে।

## ফলাফল

ভোটার উপস্থিতি : ৫৬.৫%

"*" স্বতন্ত্র প্রার্থী হিসাবে নির্বাচনে প্রতিদ্বন্দ্বিতাকারী দলগুলিকে বোঝায় (কোন দলীয় প্রতীক নিয়ে নয়)

## নির্বাচন পরবর্তী
নির্বাচনের ফলাফল প্রকাশের পরে, পশ্চিমবঙ্গের মুখ্যমন্ত্রী মমতা বন্দ্যোপাধ্যায় বলেছিলেন যে তৃণমূল কংগ্রেস বিজিপিএমের সাথে জোট করেছে। কয়েকদিন পর কলকাতায় মমতা বন্দ্যোপাধ্যায়ের সঙ্গে দেখা করতে গিয়েছিলেন বিজিপিএম সভাপতি অনীত থাপা।

১৩ জুলাই নির্বাচিত ৪৫ সদস্যের সবাই শপথ নেন। বিজিপিএম তাদের নিজস্ব সংখ্যাগরিষ্ঠতা ছিল কারণ তারা ২৭টি আসন জিতেছিল। বিজিপিএম তার সহযোগী তৃণমূল কংগ্রেস এবং অন্য তিনজন স্বতন্ত্র সদস্যের সাথে বোর্ড গঠন করেছিল। অনিত থাপা জিটিএ-এর প্রধান নির্বাহী হন এবং রাজেশ চৌহান এর চেয়ারম্যান হন। ১৪ জুলাই রাজ্যপাল জগদীপ ধনখড়ের উপস্থিতিতে তাদের শপথ গ্রহণ অনুষ্ঠান হয়।

## তথ্যসূত্র

বিষয়শ্রেণী:২০২২-এ ভারতে নির্বাচন
বিষয়শ্রেণী:পশ্চিমবঙ্গে নির্বাচন
বিষয়শ্রেণী:গোর্খাল্যান্ডের রাজনীতি
দলিত সুজাগ তেহরিক

**দলিত সুজাগ তেহরিক** (**DST**) হলো পাকিস্তানের হিন্দু সম্প্রদায়ের প্রতিনিধিত্বকারী একটি আন্দোলন এবং সংগঠন। কোলহি, ভেল, মেঘওয়ার, ওদ, ভাগরি প্রভৃতি বিভিন্ন তফসিলি জাতি হিন্দু সম্প্রদায়ের ২১ জন ব্যক্তি নিয়ে এর মূল কমিটি রয়েছে।

## ইতিহাস
২০১৬ সালে মিরপুরখাসে ভীমরাও রামজি আম্বেদকরের ১২৫ তম জন্মবার্ষিকীতে এই আন্দোলন শুরু হয়েছিল। এটি পাকিস্তানের বিভিন্ন তফসিলি জাতি সংগঠনের সমন্বয়ে গঠিত হয়েছিল যেমন ভেল ইন্টেলেকচুয়াল ফোরাম (বিআইএফ), ওদ সমাজী তানজিম, পাকিস্তান মেঘওয়ার কাউন্সিল, বাঘরি ওয়েলফেয়ার অ্যাসোসিয়েশন, অল সিন্ধ কোলহি অ্যাসোসিয়েশন, সিন্ধ কোলহি ইতেহাদ (নেমদাস গ্রুপ), সিন্ধ কোলহি ইতেহাদ। রানশাল গ্রুপ), কওমি আওয়ামী তেহরিক, পাকিস্তানের তফসিলি জাতি ফেডারেশন (এসসিএফপি) ইত্যাদি। এটি পাকিস্তানে মুসলিম এবং উচ্চবর্ণের হিন্দু উভয়ের কাছ থেকে তফসিলি বর্ণের হিন্দুদের দ্বারা সম্মুখীন সামাজিক বৈষম্যের বিরুদ্ধে একটি প্রচারাভিযান হিসাবে চালু করা হয়েছিল।

যদিও তফসিলি জাতি হিন্দুরা পাকিস্তানে হিন্দু জনসংখ্যার সংখ্যাগরিষ্ঠ, রাজনৈতিক ক্ষেত্রে তাদের প্রতিনিধিত্ব খুবই কম। রাধা ভীলের মতে পাকিস্তান হিন্দু কাউন্সিলের (পিএইচসি) প্রায় ২,০০০ হিন্দু সদস্য রয়েছে, তাদের মধ্যে মাত্র ৭ জন তফসিলি বর্ণের।

## কার্যক্রম
[থাম্ব|তফসিলি বর্ণের হিন্দু [পাকিস্তানে সংখ্যালঘু মেয়েদের জোর করে ধর্মান্তরিত|মেয়েদের জোরপূর্বক ধর্মান্তরের বিরুদ্ধে প্রতিবাদ]]

* DST সংখ্যালঘু বর্ণের হিন্দু মেয়েদের জোরপূর্বক ইসলামে ধর্মান্তরিত করার বিরুদ্ধে প্রতিবাদ গড়ে তুলেছে ।
* DST তফসিলি জাতি হিন্দু সম্প্রদায়কে তাদের ধর্মকে আদমশুমারিতে হিন্দুদের পরিবর্তে তফসিলি জাতি হিন্দু হিসাবে রাখার জন্য প্রচারণা চালিয়েছে।
* ডিএসটি সদস্যরা ডিএসটি ব্যানারে নির্বাচনে প্রতিদ্বন্দ্বিতা করছেন।

## রাজনীতি
ডিএসটি গঠনের সময়, প্রগ্রেসিভ হিউম্যান ফ্রন্টের নেতা চন্দর কোলহি বলেছিলেন যে ডিএসটি পাকিস্তানে একটি দলিত রাজনৈতিক দলে রূপ নেবে।  ২০১৮ সালের পাকিস্তান সাধারণ নির্বাচনে, ডিএসটি ব্যানারে ৩ জন মহিলা সহ DST-এর পাঁচজন সদস্য প্রতিদ্বন্দ্বিতা করে।

## আরো দেখুন

* হিন্দু উৎসবের তালিকা
* দেশ অনুযায়ী হিন্দুধর্ম
* হিন্দু সাম্রাজ্য এবং রাজবংশের তালিকা

## তথ্যসূত্র

## বহিঃসংযোগ

বিষয়শ্রেণী:পাকিস্তানের রাজনৈতিক দল
বিষয়শ্রেণী:পাকিস্তান ভিত্তিক হিন্দু সংগঠন
বিষয়শ্রেণী:দলিত রাজনীতি
পাকিস্তান হিন্দু পঞ্চায়েত

**পাকিস্তান হিন্দু পঞ্চায়েত** ( উর্দু: پاکستان ہندوستان پنچایت ) (PHP) হলো পাকিস্তানের হিন্দু সম্প্রদায়ের নেতৃস্থানীয় সামাজিক-রাজনৈতিক প্রতিনিধিত্বকারী সংগঠন ।

## মিশন
পিএইচপি সামাজিক ও রাজনৈতিক ইস্যুতে হিন্দু সম্প্রদায়ের প্রতিনিধিত্ব করে, তাদের স্বার্থ রক্ষা, শিক্ষা ও সুযোগের অগ্রগতি এবং সমগ্র পাকিস্তানের হিন্দুদের মৌলিক অধিকার ও স্বাধীনতা, বিশেষ করে উপাসনা ও সমাবেশের সুরক্ষার জন্য তাদের একত্রিত করে।

## সরকারের সাথে প্রতিনিধিত্ব
পিএইচপি হিন্দু ভোটারদের হিন্দু প্রার্থীদের সমর্থনের আয়োজন করে এবং হিন্দুদের জন্য গুরুত্বপূর্ণ বিষয় যেমন মন্দিরের নিরাপত্তা এবং মুক্তিপণ ও জোরপূর্বক ধর্মান্তরের জন্য হিন্দুদের অপহরণের বিরুদ্ধে প্রতিবাদের মতো বিতর্কিত বিষয়গুলিতে পাকিস্তান সরকারকে লবিং করে।

পিএইচপি একটি বার্ষিক জাতীয় সম্মেলন করে এবং পাকিস্তানের সমস্ত প্রদেশে সংগঠনের শাখা রয়েছে। আরেকটি গুরুত্বপূর্ণ এবং সংযুক্ত সংগঠন হল *পাকিস্তানি হিন্দু ওয়েলফেয়ার অ্যাসোসিয়েশন*।

## আরো দেখুন

* পাকিস্তানে হিন্দুধর্ম
* পাকিস্তানের হিন্দু ও বৌদ্ধ স্থাপত্য ঐতিহ্য
* পাকিস্তান হিন্দু পরিষদ
* দলিত সুজাগ তেহরিক

## তথ্যসূত্র

## বহিঃসংযোগ

* অফিসিয়াল ওয়েবসাইট

বিষয়শ্রেণী:পাকিস্তান ভিত্তিক হিন্দু সংগঠন
বিষয়শ্রেণী:পাকিস্তানে ধর্মনিরপেক্ষতা
বিষয়শ্রেণী:২০০৫-এ প্রতিষ্ঠিত ধর্মীয় সংগঠন
বিষয়শ্রেণী:২১শ শতাব্দীতে প্রতিষ্ঠিত হিন্দু সংগঠন
জগৎ গুরু কৃপালুজী যোগ

**জগৎ গুরু কৃপালুজি যোগ** (**JKYog**) মার্কিন যুক্তরাষ্ট্রের একটি আধ্যাত্মিক এবং দাতব্য অলাভজনক সংস্থা। এটি কৃপালু মহারাজের একজন প্রবীণ শিষ্য স্বামী মুকুন্দানন্দ ২০০৯ সালে  প্রতিষ্ঠা করেন। জগৎ গুরু কৃপালুজি যোগ একটি সামগ্রিক যোগ ব্যবস্থার মাধ্যমে শারীরিক, মানসিক, আধ্যাত্মিক সুস্থতার জন্য কাজ করে যার মধ্যে ভক্তি যোগ, ধ্যান এবং আধ্যাত্মিকতা অন্তর্ভুক্ত রয়েছে। সংস্থাটি সুবিধাবঞ্চিতদের জন্য স্বাস্থ্যসেবা এবং গ্রামীণ যুবকদের জন্য শিক্ষা সহায়তা দেয়।

## তথ্যসূত্র

## বহিঃসংযোগ

* JKYog.org
* JKYog.in
* radhakrishnatemple.net
* swamimukundananda.org

বিষয়শ্রেণী:হিন্দু সংগঠন
বিষয়শ্রেণী:মার্কিন যুক্তরাষ্ট্র ভিত্তিক হিন্দু সংগঠন
বিষয়শ্রেণী:২১শ শতাব্দীতে প্রতিষ্ঠিত হিন্দু সংগঠন
বিষয়শ্রেণী:ভক্তি আন্দোলন
বিষয়শ্রেণী:যোগ সংগঠন
বিষয়শ্রেণী:২০০৯-এ টেক্সাসে প্রতিষ্ঠিত
বিষয়শ্রেণী:টেক্সাসে ভারতীয়-আমেরিকান সংস্কৃতি
বিষয়শ্রেণী:২০০৯-এ প্রতিষ্ঠিত ধর্মীয় সংগঠন
বিষয়শ্রেণী:কৃষ্ণায়ত বৈষ্ণব সম্প্রদায়
উ চীনা ভাষা

**উ চীনা ভাষা** বা **উ ভাষা** চীনীয় ভাষাসমূহের একটি অন্যতম গুরুত্বপূর্ণ দল যেটি মূলত পূর্ব চীনের সাংহাই নগরী, চিয়াংসু প্রদেশের দক্ষিণ-পূর্বভাগ (ইয়াংৎসি নদীর দক্ষিণের অংশ) ও চচিয়াং প্রদেশে প্রচলিত। এই অঞ্চলটি উ সাংস্কৃতিক অঞ্চল নামেও পরিচিত। চীনের প্রায় ৮% অধিবাসী তথা প্রায় ৯ কোটি লোক উ ভাষায় কথা বলে। হাংচৌ, সাংহাই, সুচৌ, নিংফো ও ওয়েনচৌ শহরগুলিতে এটি বিশেষভাবে প্রচলিত।

উ ভাষাটি আদিতে সুচৌ শহর থেকে ছড়িয়ে পড়ে। খ্রিস্টপূর্ব ৫ম শতক থেকে শহরটি চীনের একটি সাংস্কৃতিক কেন্দ্র ছিল। ১৪শ-১৫শ শতকে মিং রাজবংশের শাসনামলে সাংহাই নগরী একটি গুরুত্বপূর্ণ মহানগরে পরিণত হলে ভাষাটিও গুরুত্ব লাভ করা শুরু করে। ১৯শ শতকেও উ ভাষার সুচৌ উপভাষাটিকে মর্যাদাবাহী উপভাষা গণ্য করা হত। তবে ২০শ শতাব্দীর শুরুতে সাংহাই উপভাষাটি উ ভাষার প্রতিনিধিত্বকারী সাধারণ উপভাষাতে (কোইনে) পরিণত হয়। উ ভাষার বিভিন্ন উপভাষাভাষী বক্তাদেরকে কদাচিৎ ভুল করে "সাংহাই ভাষা"-র বক্তা হিসেবে গণ্য করা হতে পারে।

উ চীনা ভাষার সাথে আধুনিক প্রমিত ম্যান্ডারিন চীনা ভাষার বেশ পার্থক্য আছে। যেমন এটিতে আদর্শ চীনা ভাষার চারটি সুরের পরিবর্তে সাত বা আটটি সুর ব্যবহৃত হয়, যার দ্বারা শব্দের অর্থভেদ করা যায়।

উ ভাষার উপভাষাগুলিকে উত্তরীয় উ ভাষা ও দক্ষিণী উ ভাষা, এই দুইভাগে ভাগ করা যায়। উত্তরীয় উ উপভাষাগুলি একে অপরের জন্য পারস্পরিক বোধগম্য হলেও দক্ষিণী উ ভাষাগুলি এমনটি নয়।

ঐতিহাসিক ভাষাবিজ্ঞানীদের কাছে উ ভাষাগুলি খুবই তাৎপর্যপূর্ণ কেননা এগুলি প্রাচীন মধ্য চীনা ভাষার ঘোষ আদিব্যঞ্জনধ্বনিগুলি সংরক্ষণ করে রেখে চীনা ভাষার অন্যান্য প্রকারভেদ থেকে নিজেদের স্বতন্ত্র করে নেয়। এছাড়া ভাষাগুলি কণ্ঠনালীয় স্পৃষ্টব্যঞ্জন (glottal stop) দ্বারা স্পৃষ্ট সুর (checked tone) ধরে রেখেছে। উ ভাষা ও অন্যান্য চীনা ভাষার মধ্যে ধ্বনিতাত্ত্বিক অপসৃতি তাৎপর্যপূর্ণ। উ ভাষা, বিশেষ করে সুচৌ উপভাষাটি প্রমিত ম্যান্ডারিন চীনা ভাষার বক্তাদের কানে শুনতে কোমল লাগে, তাই উ ভাষাকে কদাচিৎ "কোমল ভাষা" () বলা হয়।

১৯৮৬ সালে চীনের রাষ্ট্রীয় ভাষা কমিশন ম্যান্ডারিন চীনা ভাষা বাদে বাকী সব চীনা ভাষাকে "অসভ্য উপভাষা" হিসেবে বর্ণনা করে ছাত্রদেরকে সেগুলিতে কথা বলা নিষিদ্ধ করলে উ ভাষার অবক্ষয় শুরু হয়। ১৯৯২ সালে সাংহাইয়ের সমস্ত ছাত্রদেরকে শিক্ষা প্রাঙ্গনে সব সময়ের জন্য উ ভাষায় কথা বলতে নিষিদ্ধ করা হয়। ২০০০-এর দশকের শেষ থেকে উ ভাষাটি মূলক রান্নাঘরের ভাষা ও লোক গীতিনাট্যের ভাষায় পরিণত হয়। বর্তমানে উ ভাষার কোনও আনুষ্ঠানিক মর্যাদা নেই, কোনও আইনি সুরক্ষা নেই এবং এটির কোনও সরকার-অনুমোদিত রোমানীকরণ পদ্ধতি নেই।

## তথ্যসূত্র

বিষয়শ্রেণী:চীনা ভাষা
বিষয়শ্রেণী:চীনা ভাষার প্রকারভেদ
বিষয়শ্রেণী:চীনের ভাষা
কেতা ইয়ামাশিতা

**কেতা ইয়ামাশিতা** (, ; জন্ম: ১৩ মার্চ ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

## প্রারম্ভিক জীবন
কেতা ইয়ামাশিতা ১৯৯৬ সালের ১৩ই মার্চ তারিখে জাপানের তাগাওয়া জেলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:ফুটবল ক্লাব টোকিওয়ের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:সাগান তোসুর খেলোয়াড়
বিষয়শ্রেণী:ফুকুওকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
হাক্কা চীনা ভাষা

**হাক্কা চীনা ভাষা** বা **হাক্কা ভাষা** (, , ) বলতে চীনা ভাষার একটি দলকে বোঝায়, যেটি মূলত দক্ষিণ চীনের কুয়াংতুং প্রদেশের পূর্ব ও উত্তরভাগে বসবাসকারী হাক্কা নৃগোষ্ঠীর মুখের ভাষা। যেহেতু হাক্কা ভাষাটি বিক্ষিপ্ত ও বিচ্ছিন্ন কিছু স্থানীয় এলাকাতে সীমাবদ্ধ, তাই এটির বহুসংখ্যক প্রভেদ বা উপভাষা রয়েছে। চীনের কুয়াংতুং, কুয়াংশি, হাইনান, ফুচিয়েন, সিছুয়ান, হুনান, চিয়াংশি ও কুয়েইচৌ প্রদেশে সব মিলিয়ে চীনে প্রায় ৪ কোটি লোক হাক্কা ভাষায় কথা বলে। এছাড়া তাইওয়ান, সিঙ্গাপুর, মালয়েশিয়া, ইন্দোনেশিয়া ও থাইল্যান্ডসহ বিশ্বের অন্যত্র বিক্ষিপ্ত উদ্বাসিত প্রায় ৭০ লক্ষ অভিবাসী ও প্রবাসী চীনা সম্প্রদায়ের লোক হাক্কা ভাষার বিভিন্ন উপভাষায় কথা বলে।

গণচীনে কুয়াংতুং প্রদেশের উত্তর-পূর্বভাগের মেইশিয়েন এলাকার উপভাষাটিকে (যার নাম মোইয়েন) আদর্শ হাক্কা উপভাষা হিসেবে গণ্য করা হয়। কুয়াংতুং প্রদেশের শিক্ষা বিভাগ ১৯৬০ সালে মোইয়েন উপভাষাটির জন্য একটি আনুষ্ঠানিক রোমানীকরণ পদ্ধতি সৃষ্টি করে; কুয়াংতুংয়ের চারটি ভাষাকে এই মর্যাদা প্রদান করা হয়।

হাক্কা ভাষার আদ্যব্যঞ্জনধ্বনি, অন্ত্যব্যঞ্জনধ্বনি ও নাসিক্য স্বরধ্বনিগুলি প্রমিত ক্যান্টনীয় চীনা ভাষার মতো হলেও এর স্বরধ্বনিগুলি প্রমিত ম্যান্ডারিন চীনার মতো। হাক্কাতে ক্যান্টনীয় ভাষার মতো ছয়টি সুর ব্যবহৃত হয়, যেগুলি শব্দের অর্থ পরিবর্তন করতে পারে। হাক্কা ভাষার সাথে কান চীনা ভাষার অনেক মিল আছে। বিশেষ করে উত্তরের হাক্কা উপভাষাগুলির সাথে দক্ষিণী কান উপভাষাগুলি আংশিকভাবে পারস্পরিক বোধগম্য। তাই এই দুইটিকে কখনও কখনও একটি মাত্র উপদল হিসেবে গণ্য করা হয়, যার নাম কান-হাক্কা ভাষা। দুইটি ভাষাই ক্যান্টনীয় ভাষা থেকে অনেক শব্দ ধার করেছে। 
 
হাক্কা ভাষার সাথে ইউয়ে চীনা ভাষা, উ চীনা ভাষা, দক্ষিণী মিন ভাষা ও ম্যান্ডারিন চীনা ভাষাগুলিসহ চীনা ভাষার অন্যান্য দলগুলি পারস্পরিক বোধগম্য নয়। এমনকি হাক্কা ভাষার নিজস্ব কিছু প্রভেদ যেগুলির মধ্যে পারস্পরিক বোধগম্যতা কম।

তাইওয়ান দ্বীপে হাক্কা একটি তাৎপর্যপূর্ণ সংখ্যালঘু ভাষা, এবং দ্বীপটি ভাষাটির অধ্যয়ন ও সংরক্ষণের জন্য একটি গুরুত্বপূর্ণ কেন্দ্র।

## তথ্যসূত্র

বিষয়শ্রেণী:চীনা ভাষা
বিষয়শ্রেণী:চীনা ভাষার প্রকারভেদ
বিষয়শ্রেণী:চীনের ভাষা
বিষয়শ্রেণী:মালয়েশিয়ার ভাষা
বিষয়শ্রেণী:ইন্দোনেশিয়ার ভাষা
বিষয়শ্রেণী:ভিয়েতনামের ভাষা
বিষয়শ্রেণী:থাইল্যান্ডের ভাষা
বিষয়শ্রেণী:সুরিনামের ভাষা
বিষয়শ্রেণী:ভারতের ভাষা
বিষয়শ্রেণী:বাংলাদেশের ভাষা
সামোয়ান ভাষা

**সামোয়ান ভাষা** ( বা ; ) একটি পলিনেশীয় ভাষা যেটিতে প্রশান্ত মহাসাগরের সামোয়া দ্বীপপুঞ্জে বসবাসকারী সামোয়া নৃগোষ্ঠীর লোকেরা কথা বলে। সামোয়া দ্বীপগুলি প্রশাসনিকভাবে স্বাধীন সামোয়া রাষ্ট্র ও মার্কিন যুক্তরাষ্ট্রের অধীনস্থ মার্কিন সামোয়া নামক দুইটি অংশে বিভক্ত। দুই স্থানেই সামোয়া ভাষাটি ইংরেজি ভাষার পাশাপাশি একটি দাপ্তরিক বা সরকারি ভাষা। সামোয়া ভাষাটি প্রশান্ত মহাসাগরীয় অঞ্চলে ব্যাপকভাবে প্রচলিত; এমনকি নিউজিল্যান্ড, অস্ট্রেলিয়া ও মার্কিন যুক্তরাষ্ট্রেও এর প্রচলন আছে। এটি সর্বাধিক সংখ্যক বক্তাবিশিষ্ট পলিনেশীয় ভাষা। সামোয়া দ্বীপপুঞ্জের প্রায় ২ লক্ষ ৬০ হাজার ব্যক্তিসহ বিশ্বের বিভিন্ন দেশে অভিবাসী বা প্রবাসী বিক্ষিপ্ত উদ্বাসিত সামোয়ান সম্প্রদায়গুলিতে বিশ্বব্যাপী সব মিলিয়ে প্রায় ৫ লক্ষ ১০ হাজার ব্যক্তি এই ভাষায় কথা বলে।  সামোয়া নিউজিল্যান্ডের তৃতীয় সর্বোচ্চ কথিত ভাষা, যেখানে জনসংখ্যার প্রায় ২ শতাংশেরও বেশি তথা প্রায় ১ লক্ষ লোক সামোয়ান ভাষায় কথা বলে (২০১৮)।

নিউজিল্যান্ডে প্রচলিত মাওরি ভাষা, ফরাসি পলিনেশিয়াতে প্রচলিত তাহিতীয় ভাষা ও হাওয়াই দ্বীপপুঞ্জে প্রচলিত হাওয়াইয়ান ভাষা সামোয়ান ভাষার সাথে একই পলিনেশীয় ভাষা পরিবারের অন্তর্ভুক্ত।

## তথ্যসূত্র

বিষয়শ্রেণী:সামোয়ান ভাষা
বিষয়শ্রেণী:ক্রিয়া-কর্তা-কর্ম ভাষা
লিংগালা ভাষা

**লিংগালা ভাষা** মধ্য আফ্রিকার একটি বান্টু ভাষা-ভিত্তিক ক্রেওল ভাষা। এটি কঙ্গো গণতান্ত্রিক প্রজাতন্ত্র দেশটির উত্তর-পশ্চিমভাগে ও দেশটির রাজধানী কিনশাসা নগরীর দক্ষিণে এবং কঙ্গো প্রজাতন্ত্র দেশটির উত্তরভাগে, বিশেষ করে দেশটির রাজধানী ব্রাজাভিল নগরীর অংশবিশেষে প্রচলিত। এছাড়া ভাষাটি অ্যাঙ্গোলা, মধ্য আফ্রিকান প্রজাতন্ত্র ও দক্ষিণ সুদানের দক্ষিণভাগে অপেক্ষাকৃত কম মাত্রায় প্রচলিত। লিংগালা ১ কোটি ৫০ লক্ষ থেকে ২ কোটি মানুষের মাতৃভাষা ও প্রায় ২ কোটি ৫০ লক্ষ মানুষের দ্বিতীয় ভাষা। ফলে সব মিলিয়ে ভাষাটির মোট বক্তাসংখ্যা ৪ কোটি থেকে সাড়ে ৪ কোটি।

লিংগালা কথাটির অর্থ বাংগালা (নদীর) মানুষের ভাষা। ভাষাটি নাইজার-কঙ্গো ভাষা পরিবারের বেনুয়ে-কঙ্গো শাখার বোবাঙ্গি নামক একটি বান্টু ভাষা থেকে বিবর্তিত হয়েছে। বোবাঙ্গি ভাষাটি কঙ্গো নদী, মালেবো জলাশয় ও উবাঙ্গি নদীর নৌপরিবহনভিত্তিক বণিকদের ভাষা ছিল। খ্রিস্টীয় ধর্মপ্রচারকেরা ও ঔপনিবেশিক শাসকেরা সেনা ও আইনশৃঙ্খলা বাহিনীর মাধ্যমে বোবাঙ্গি ভাষার একটি রূপভেদকে ১৯শ শতকের শেষ দিকে স্থানীয় জনগণের সাথে যোগাযোগের জন্য ব্যবহার করা শুরু করলে লিংগালা ভাষার উদ্ভব ঘটে। আজও লিংগালা ভাষাটি কঙ্গো গণতান্ত্রিক প্রজাতন্ত্রের সেনাবাহিনী ও আইন-শৃঙ্খলা বাহিনীর সাথে সংশ্লিষ্ট একটি ভাষা হিসেবে গণ্য হয়।

## তথ্যসূত্র

বিষয়শ্রেণী:বাংগি-এনতোম্বা ভাষা
বিষয়শ্রেণী:কঙ্গো গণতান্ত্রিক প্রজাতন্ত্রের ভাষা
বিষয়শ্রেণী:কঙ্গো প্রজাতন্ত্রের ভাষা
বিষয়শ্রেণী:লিংগালা ভাষা
বিষয়শ্রেণী:স্বরধ্বনি-সঙ্গতিবিশিষ্ট ভাষা 
বিষয়শ্রেণী:গণতান্ত্রিক কঙ্গো প্রজাতন্ত্রের ভাষা
প্রাকৃত লাতিন

**প্রাকৃত লাতিন**, **জনপ্রিয়** বা **কথ্য লাতিন** নামেও পরিচিত, পরবর্তী রোমান প্রজাতন্ত্রের পর থেকে উচ্চারিত লাতিনের অনানুষ্ঠানিক রেজিস্টারের পরিসর।  সময়ের সাথে সাথে, প্রাকৃত ল্যাটিন অসংখ্য রোমান্স ভাষায় বিকশিত হবে। সময়কালের উপর নির্ভর করে এর সাহিত্যিক প্রতিরূপ ছিল ধ্রুপদী ল্যাটিন বা শেষ ল্যাটিনের একটি রূপ।

## তথ্যসূত্র

বিষয়শ্রেণী:প্রাচীন রোমের লাতিন ভাষা
হামিদুল হক (মেজর জেনারেল)

**হামিদুল হক** (জন্ম ২৩ জুন ১৯৭০) বাংলাদেশ সেনাবাহিনীর একজন মেজর জেনারেল এবং প্রতিরক্ষা গোয়েন্দা মহাপরিদপ্তর এর সাবেক মহাপরিচালক। ইতিপূর্বে, তিনি ১৭ পদাতিক ডিভিশনের জেনারেল কমান্ডিং অফিসার ও সিলেট এরিয়া কমান্ডার হিসেবে দায়িত্বরত ছিলেন।

## প্রারম্ভিক জীবন
হামিদুল হকের জন্ম ১৯৭০ সালের ২৩ জুন তৎকালীন পূর্ব পাকিস্তানের কক্সবাজার জেলার ঈদগাঁও উপজেলার জালালাবাদ ইউনিয়নের পালাকাটা গ্রামে। তিনি ঈদগাহ মডেল হাই স্কুল থেকে এস এস সি ও চট্টগ্রাম কলেজ থেকে এইচএসসি সম্পন্ন করেন। তিনি ১৯৮৮ সালে বাংলাদেশ মিলিটারি একাডেমিতে ভর্তি হন এবং ১৯৯০ সালে জুন মাসে কমিশন লাভ করেন।

## কর্মজীবন
পদ্মা সেতুর নিরাপত্তার দায়িত্বে থাকা ৯৯ কম্পোজিট ব্রিগেডের নেতৃত্ব দিয়েছেন হামিদুল হক। তিনি সিয়েরা লিওন এবং দক্ষিণ সুদানে জাতিসংঘ শান্তিরক্ষা বাহিনীতে কাজ করেছেন।

হক পার্বত্য চট্টগ্রামে বাংলাদেশ সেনাবাহিনীর ২০৩ তম পদাতিক ব্রিগেড এবং খাগড়াছড়ি অঞ্চলের কমান্ডার ছিলেন। তিনি খাগড়াছড়ি জেলার বাসিন্দাদের সাথে দেখা করে ২৫ ডিসেম্বর ২০১৮ সালে যেকোনও অবৈধ অস্ত্র সমর্পণ করার জন্য তাদের আহ্বান জানিয়েছিলেন তিনি ন্যাশনাল ডিফেন্স কলেজের কলেজ সেক্রেটারি এবং কলেজের গভর্নিং বডির সদস্য হিসেবেও দায়িত্ব পালন করেছেন। ২০২২ সালের ২৬ অক্টোবর থেকে ২০২৪‌ সালের ১২ আগস্ট পর্যন্ত তিনি প্রতিরক্ষা গোয়েন্দা মহাপরিদপ্তর এর মহাপরিচালক হিসেবে দায়িত্ব গ্রহণ করেন।

১২ সেপ্টেম্বর ২০২৪ সালে তাকে বাংলাদেশ সেনাবাহিনী থেকে বাধ্যতামূলক অবসরে পাঠানো হয়।

## ব্যক্তিগত জীবন
হামিদুল হক বিয়ে করেছেন নুসরাত জাহান মুক্তাকে। দম্পতির তিন ছেলে রয়েছে।

## তথ্যসূত্র

বিষয়শ্রেণী:বাংলাদেশী জেনারেল
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:কক্সবাজার জেলার ব্যক্তি
বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক
চট্টগ্রাম আইন কলেজ

**চট্টগ্রাম আইন কলেজ** চট্টগ্রামের  আন্দরকিল্লায়  অবস্থিত একটি বেসরকারি আইন বিষয়ক শিক্ষাপ্রতিষ্ঠান। এটি ১৯৫৭ খ্রিষ্টাব্দে প্রতিষ্ঠিত হয়। প্রতিষ্ঠানটি জাতীয় বিশ্ববিদ্যালয়ের অধিভুক্ত।

## ইতিহাস
১৯৫৭ সালের নভেম্বর মাসে চট্টগ্রামের আন্দরকিল্লায় মুসলিম এডুকেশন সোসাইটির জমিতে ভিক্টোরিয়া ইসলামিয়া হোস্টেল বা বর্তমান এমইএস ভবনের পাশে একটি নবনির্মিত ভবনের দোতলায় চট্টগ্রাম আইন কলেজ স্থাপন করা হয়। সেসময় কলেজটি ঢাকা বিশ্ববিদ্যালয়ের অধিভুক্ত কলেজ ছিলো। পরবর্তীতে চট্টগ্রাম বিশ্ববিদ্যালয় প্রতিষ্ঠালাভের পর কলেজটির অধিভুক্তি চট্টগ্রাম বিশ্ববিদ্যালয়ের অধীনে ন্যস্ত হয়। বর্তমানে কলেজটি জাতীয় বিশ্ববিদ্যালয়ের অধিভুক্ত কলেজ।

## ব্যবস্থাপনা
১- অধ্যক্ষঃ অধ্যাপক জাহাঙ্গীর চৌধুরী
২- উপাধ্যক্ষঃ এডভোকেট বদরুল হুদা
৩- অধ্যাপকঃ এডভোকেট কাজী নুরজাহান শীলা
৪- অধ্যাপকঃ এডভোকেট মোয়ারিহ উদ্দীন
৫- অধ্যাপকঃ এডভোকেট প্রতীক কুমার দেব
৬- প্রভাষকঃ এডভোকেট মোহাম্মদ তৈয়ব
৭- প্রভাষকঃ বয়ারিস্টার এম মোস্তাক হোসাইন
৮- প্রভাষকঃ এডভোকেট শামীমা ফেরদৌস
৯- প্রভাষকঃ এডভোকেট এস এম তারেকুল ইসলাম চিশতী

## আরো দেখুন
*বাংলাদেশের আইন কলেজের তালিকা
*বঙ্গবন্ধু ল' টেম্পল

## তথ্যসূত্র

বিষয়শ্রেণী:১৯৫৭-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:বাংলাদেশের আইন বিদ্যালয়
হিন্দুদের তালিকা

এটি বিভিন্ন প্রকার **হিন্দুদের তালিকা** গুলির একটি তালিকা।
[থাম্ব|[Aum symbole of Hinduism]]

## দেবতা, সন্ত, গুরু এবং সত্তা

* হিন্দু দেবতাদের তালিকা
** কৃষ্ণের উপাধি ও নামের তালিকা
** ত্রিদেবীর তালিকা
** ভগবান বিষ্ণুর সহস্র নামের তালিকা
* পৌরাণিক বস্তুর তালিকা (হিন্দু পুরাণ)
** গন্ধর্বদের তালিকা
** নাগাদের তালিকা
** রাক্ষসদের তালিকা
** অসুরদের তালিকা
* হিন্দু গুরু ও সাধুদের তালিকা
** বেদান্ত শিক্ষকদের তালিকা

## সাম্রাজ্য এবং রাজ্য

* হিন্দু সাম্রাজ্য এবং রাজবংশের তালিকা
* ইক্ষ্বাকু রাজবংশের রাজাদের তালিকা

## পণ্ডিত এবং শিক্ষক

* বেদান্তের শিক্ষকদের তালিকা
** অদ্বৈত বেদান্তের শিক্ষকদের তালিকা
* হিন্দু তুলনামূলক ধর্মতত্ত্ববিদদের তালিকা
* হিন্দুধর্মের লেখকদের তালিকা

## হিন্দু ধর্মের অনুশীলনকারী

### জাতীয়তা, অঞ্চল বা সম্প্রদায় অনুসারে হিন্দু

* বাংলাদেশী হিন্দুদের তালিকা
* কাশ্মীরি হিন্দুদের তালিকা
* আন্তর্জাতিক কৃষ্ণ ভাবনামৃত সংঘের সদস্য এবং পৃষ্ঠপোষকদের তালিকা
* বাঙালি হিন্দু

### হিন্দু ধর্মে ধর্মান্তরিত

* হিন্দু ধর্মে ধর্মান্তরিতদের তালিকা
** খ্রিস্টান থেকে হিন্দুধর্মে ধর্মান্তরিতদের তালিকা
** ইসলাম থেকে হিন্দুতে ধর্মান্তরিতদের তালিকা
** বৌদ্ধধর্ম থেকে হিন্দুধর্মে ধর্মান্তরিতদের তালিকা

## ধর্মগ্রন্থ এবং গ্রন্থ

* হিন্দু ধর্মগ্রন্থের তালিকা
** সূত্রের তালিকা
** সূক্ত ও স্তুতির তালিকা

* হিন্দু ধর্মগ্রন্থসমূহের সময়কাল
* অন্যান্য সম্পর্কিত
** ঐতিহাসিক ভারতীয় গ্রন্থের তালিকা
** সংস্কৃত সাহিত্য

## মন্দির, পবিত্র স্থান এবং উপাসনা
আরও দেখুন: যাত্রা

* হিন্দু তীর্থস্থান
** ভারতের হিন্দু তীর্থস্থান

* দেশ অনুযায়ী হিন্দু মন্দিরের তালিকা
** বাংলাদেশের হিন্দু মন্দিরের তালিকা
** ভারতের বাইরে হিন্দু মন্দিরের তালিকা
** বৃহত্তম হিন্দু মন্দিরের তালিকা
** বড় হিন্দু মন্দিরের তালিকা
** বড় মন্দির ট্যাঙ্কের তালিকা
** সবচেয়ে লম্বা গোপুরামের তালিকা
** হিন্দু মন্দিরে মানুষের পদদলিত হওয়ার তালিকা
** সবচেয়ে উঁচু হিন্দু মূর্তির তালিকা
** বারাণসীর ঘাট
** রামেশ্বরমের তীর্থ

## সংগঠন

* হিন্দু সংগঠনের তালিকা
* হিন্দু জাতীয়তাবাদী রাজনৈতিক দলের তালিকা

## উৎসব

* হিন্দু উৎসবের তালিকা
* পাঞ্জাবের হিন্দু উৎসবের তালিকা

## সংস্কৃত ও শিক্ষা

* ভারতের সংস্কৃত বিশ্ববিদ্যালয়ের তালিকা
* ভারতের বাইরে সংস্কৃত শিক্ষা প্রতিষ্ঠানের তালিকা
* যোগব্যায়াম স্কুলের তালিকা

## অন্যান্য ব্যবহার

* হিন্দুধর্মে ব্যবহৃত উপকরণের তালিকা

## আরও দেখুন

* ভারতে উদ্ভূত ধর্ম

হ
বিষয়শ্রেণী:হিন্দুধর্ম সম্পর্কিত তালিকা
লেথে ল্যাটিয়ারিস

**পেল ফরেস্টার**(বৈজ্ঞানিক নাম: *Lethe latiaris (Hewitson)*) প্রজাতি এশিয়ায় প্রাপ্ত *[[নিমফ্যালিডি]]* (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।
## আকার
প্রসারিত অবস্থায় পেল ফরেস্টার এর ডানার আকার ৫৫-৬৫ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত পেল ফরেস্টার এর প্রজাতি হলো:

* *Lethe latiaris latiaris* (Hewitson, 1862) – Himalayan Pale Forester

## বিস্তার
এই প্রজাতি ভারত এর সিকিম থেকে অরুণাচল প্রদেশ,নেপাল, ভুটান এবং মায়ানমার এর বিভিন্ন অঞ্চলে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৬৩-এ বর্ণিত প্রজাপতি